ZÁPISNICA

zo stretnutia Občianskej rady Radvaň v

Banskej Bystrici,

konaného dňa 4. apríla 2019

v budove auly Zdravotníckej univerzity na Bernolákovej ulici.

**PROGRAM:**

***1.Otvorenie zasadnutia, voľba zapisovateľa a overovateľa zápisnice, schválenie programu 2. Kontrola plnenia uznesení 3. Slovo pre hostí 4. Informácia k „výrubovému“ konaniu na Radvanskej ulici / NĽŠ (Ľ. Priehodová) 5. Informácia k návrhom doplnkov zmien UPN (Ľ. Priehodová) 6. Informácia z rokovania s vedením mesta k zriadeniu Denného centra (R. Miškár) 7. Propagácia projektov z participatívneho rozpočtu 2019 8. Návrh na organizáciu brigády „podchod“ k ZŠ a MŠ Radvanská (R. Miškár, A. Jankovič) 9. Rôzne, diskusia 10. Uznesenie, záver***

***Prítomní členovia ORR****:* A. Švecová, D. Hanko, J. Bystran, P. Rusnák, A. Ernest, Ľ. Priehodová, N. Bieliková, A. Povinská, G. Tokárska, A. Jankovič, V. Baťková, M. Kršňák, P. Novanský, Ľ. Grác, M. Ondráš, ***Ospravedlnení:*** M. Vincenc, J. Moravčík, S. Dluholucký, ***Poslanci:*** E. Karová, ***Hostia:*** O. Škropeková, Ľ. Póčová, T. Teicher,

***1.Otvorenie zasadnutia***: predseda OR privítal všetkých členov ORR, poslankyňu, ako aj prítomných hostí na zasadnutí OR a dal schváliť program zasadnutia, zapisovateľa a overovateľa zápisnice.

***2. Kontrola uznesení z poslednej OR***: **č. 01/03/2019** **-** **pretrváva** (sumár uznesení napísať na záver zápisnice) **č. 02/03/2019 - splnené** (sumár podnetov, plán invest. akcií OR Radvaň a predloženie na schválenie VMČ 6, zaslanie na MsÚ BB) **č. 03/03/2019 - splnené** (zaradenie členov OR Radvaň do pracovných skupín)

**Skupina pre územný rozvoj a investície**: predseda: P. Rusnák, členovia: M. Lietava, A. Jankovič, M. Kamenská, L. Lapinová, R. Miškár, P. Novanský, M. Kršňák, L. Priehodová, V. Baťková, Ľ. Grác, M. Ondráš

**Skupina pre propagáciu a informácie**: predseda L. Lapinová, členovia: R. Miškár, G. Tokárska, A. Povinská, J. Moravčík, M. Ondráš, A. Ernek

**Skupina pre prípravu podujatia**: predseda D. Hanko, členovia: G. Tokárska, M. Lietava, A. Jankovič, A. Povinská, M. Kamenská, L. Lapinová, P. Novanský, A. Švecová, V. Baťková, N. Bieliková, R. Miškár, M. Ondráš, J. Bystran

**č. 04/03/2019 – pretrváva** (Podnet na Zmenu územného plánu mesta v časti "Tulipán“)

***3. Slovo pre hostí.***

Erika Karová, poslankyňa MsZ informovala o rokovaní VMČ č. 6, zo dňa 20.03.2019, ktorého sa zúčastnili S. Dluholucký a E. Karová. Poukázala, že OR Radvaň bol predložený „**Rámcový plán investičných akcií z rozpočtu MČ Radvaň na rok 2019**“ a ďalšie obdobia, ako aj „Prehľad najdôležitejších opráv, údržby a investícií v MČ Radvaň na rok 2019“. Medzi priority bude patriť

**1. Rekonštrukcia chodníka na Bernolákovej ulici (nepárne čísla) vnútroblok,**

**2. Oprava a dobudovanie chodníka na Radvanskej ulici od Sládkovičovej ulice popri škole,**

**3. Rekonštrukcia chodníka NĽŠ od Poľnej ulice po autobusovú zastávku Kaufland,**

**4. Oprava chodníka popri pošte od Sládkovičovej ulici na Kalinčiakovú ulicu,**

**5. Oprava chodníka pri Tihányiovskom kaštieli od č. 25 po č. 29 na Radvanskej ulici,**

ďalej medzi ďalšie priority boli zahrnuté ďalšie a to:

6. Oprava chodníka na Bernolákovej ulici č. 30-38 a 40-48,

7. Oprava chodníka – rodinné domy na Poľnej ulici,

8. Ukončenie rekonštrukcie chodníka NĽŠ 18-20,

9. Oprava chodníka popri Radvanskej ceste,

10. Rekonštrukcia prepojovacieho chodníka od Radvanskej k autobusovej zastávke Kúpeľná.

Erika Karová informovala o požiadavke na verejné stretnutie s vedením mesta a obyvateľmi ohľadne výstavby a výrubu stromov v Radvani, ako aj zistenia plánu opráv v mestskej časti Radvaň, ako aj požiadavku OR Radvaň o vypracovanie projektu na revitalizáciu ihriska na Radvanskej ulici participatívnym spôsobom, ako aj na vypracovanie projektu na prepojenie od Bernolákovej ulice cez kopec ku materským školám prostredníctvom MsÚ BB.

Svetozár Dluholucký informoval o stretnutí s primátorom mesta BB, prednostom a členmi OR, kde bolo prisľúbené, že predmetná zmluva na denné centrum v Radvani by mala byť vypracovaná do 30.06.2019.

Členovia VMČ 6 riešili témy prepojenie od ZŠ Radvanská do parku kaštieľa Radvanských cez potok a S. Dluholucký navrhol oslovenie mestských lesov, ohľadne dodania materiálu. Poukázal ďalej, že by sa mohlo obnoviť jazero, kde by sa zachytávala dažďová voda kaštieľa. Erika Karová navrhla prezistiť plánovanie cyklotrás cez Radvaň, keďže na Radvanskej ulici vo vnútrobloku je chodník v dezolátnom stave.

Tiež bolo poukázané, na „**Požiadavky na zaradenie do rozpočtu mesta BB na rok 2020 za mestskú časť Radvaň**“ v poradí

1. Kompletná rekonštrukcia cesty na Bernolákovej ulici,

2. Nový asfaltový koberec až po koniec Poľnej ulice – slepá ulica,

3. Spojnice Poľná, Malachovská cesta popri autobusovej zastávke Cumlíkove,

4. Rekonštrukcia asfaltového povrchu na Stromovej ulici,

5. Dobudovanie chodníka a parkovania na Poľnej ulici 11-17,

6. Projektová príprava vybudovania pešieho prepojenia serpentínovej rampy medzi Bernoláková – Radvanská ku materským školám,

7. Projektová príprava komplexnej rekonštrukcie detského ihriska Radvanská (pod ZŠ),

8. Kontajnerové stojisko na Polnej ulici 17-19, dokončiť prekrytie stojiska a vyznačiť vodorovné dopravné značenie na vozovke pred stojiskom, zákaz státia/parkovania,

9. Osadenie zrkadla na výjazde z vedľajšej cesty spojnice Malachovská a Poľná ulica, na hlavnú cestu Poľná,

10. Premiestnenie stolnotenisového stola z Poľnej 11-17 na detské ihrisko na Poľnej 19-27.

Taktiež bolo VMČ 6 navrhnuté osadenie prvkov ponúkaných ZAaRES BB v roku 2019 na detské ihriská (pružinové hojdačky, preklápacie hojdačky, tabule na kreslenie v tvare L, prenosné lavičky, ako aj neprenosné lavičky na autobusovú zastávku Malachovská – Stupy) na základe spoločnej dohody a osobného miestneho zisťovania a potrieb obyvateľov.

VMČ 6 ďalej navrhuje použiť kapitálové výdavky (určené na detské ihriská) na rok 2019 v sume 4.600 € na dodávku fitnes prvkov na Kalinčiakovu ulicu od spol. Veríme v Zábavu s.r.o., Trenčín, podľa predloženého projektu a odsúhlaseného ORR.

Okrem iného Erika Karová poukázala, že 02.04.2019 sa uskutočnilo MsZ, kde boli riešené témy ako Mestský park a VZN o trhoviskách, poslanci schvaľovali žiadosť o nenávratné finančné prostriedky na projekt revitalizácie mestského parku, v dvoch etapách. Projekt v hodnote 1,6 mil. € sa bude mesto BB podieľať spoluúčasťou 5 % zvyšok by mali pokryť prostriedky EÚ. Prioritou je zachovanie zelene, pritiahnutie väčšieho množstva ľudí, ošetrenie stromov a výsadba nových stromov, nové trávniky a ovocné stromy, oživenie fontán, rekonštrukcia osvetlenia chodníkov, pribudne mobiliár pre ľudí, detské ihrisko pre deti. Vznikne nové pódium, javisko, sedenie. Drevený Altánok nemá z pamiatkového hľadiska historickú hodnotu, keďže však predstavuje pre obyvateľov spomienku presťahuje sa k novému detskému ihrisku. Ďalej informovala, že verejné stretnutie s primárotom by sa malo konať 17.04.2019 o 16.00 hod., v jedálni ZŠ Radvanská. Prekládka info tabule je dohodnutá s p. Jakubcom z MsÚ BB, bude osadená na Poľnej ulici pánom Smädom. Kontaktná osoba p. Baťková. Tiež bol riešený odpad resp. skládka odpadu pri garážach na Radvanskej ulici, ktorá bola odstránená oddelením údržby MsÚ BB. Čo sa týka vypracovania projektovej dokumentácie ohľadne schodov z Bernolákovej ulici cez kopec ku škôlkam, ako aj prepojenie od ZŠ Radvanská do parku kaštieľa Radvanských, na toto poukázal prednosta MsÚ BB, že na toto nie sú finančné prostriedky. Tieto je potrebné zahrnúť do rozpočtu a príslušný rozpočtový rok a nájsť prienik s názorom na túto akciu s vedením mesta BB a príslušného útvaru MsÚ BB. Ďalej poukázala na zabezpečenie kuchynskej linky pre Denné centrum, ktoré je v v riešení, ako aj na podnety od občanov ohľadne vybudovania cvičiska pre psov v Radvani a vybudovanie prechodu pre chodcov pri MŠ Radvanská 26, príp. iné opatrenia „pozor deti“, ktoré je v riešení, ako aj podnet od občanov na nebezpečné roxory na ceste z Bernolákovej – evidované zatiaľ ako chodník, ktoré sa nedá v súčasnosti riešiť z legislatívnych dôvodov. Od 12.04.-13.04.2019 je vyhlásená akcia za krajšie mesto – aj pre Radvaň, ktorej by sa mali ľudia zúčastniť. Taktiež poukázala, že MŠ Radvanská 26 požaduje dopravné ihrisko, žiaľ táto položka nie je zahrnutá v danom roku na jeho realizáciu.

Daniel Hanko poukázal, že sú výtlky na cestách a treba zaslať požiadavku na ich opravu na MsÚ BB, ako aj na vyčistenie detských ihrísk, vypilovanie drevín a stromov.

P. Frištik predniesol požiadavku na poslancov o zabezpečenie dovozu materiálu na opravu a zásyp jám medzi garážami, ako aj na zabezpečenie kamerového systému ku garážam na Radvanskú ulicu (nakoľko je zvýšený nápad majetkovej trestnej činnosti).

***4. Informácia k „výrubovému“ konaniu na Radvanskej ulici / NĽŠ (Ľ. Priehodová)***

* **chronológia povoľovania Polyfunkčného domu "Tulipán"**

V roku 2005 poslanci predali pozemok rozdielom jedného hlasu. Dňa **3.7.2008** - bolo vydané územné rozhodnutie na "**Tulipán**" (ďalej ÚR), konanie bolo zverejnené verejnou vyhláškou (v tom čase ešte nebola informačná tabuľa pri zastávke MHD.) Platnosť ÚR je 2 roky do dňa **3.7.2010.**

Predlžovanie platnosti ÚR nebolo už zverejňované verejnou vyhláškou a verejnosť sa o týchto konaniach nedozvedela. V roku 2011 - 2012 prebiehalo umiestnenie inej stavby s názvom "**Altus"**. Územné konanie bolo zverejnené, ľudia sa o ňom dozvedeli a namietali jeho umiestnenie. Altus nebol povolený pre nedostatočné parkovanie. Po zamietnutí "Altusu" mesto vydalo stavebné povolenie na Tulipán (elektrická prípojka) - okresný úrad stavebné povolenie zrušil, lebo nemalo byť vydané (išlo o drobnú stavbu, ktorú stačilo ohlásiť). O stavebné povolenie bolo požiadané 26.6.2012, v čase pred uplynutím 2X predlžovanej platnosti ÚR (obidve predlžovania neboli zverejnené, teda neboli doručené všetkým účastníkom konania a neboli právoplatné). Dňa 10.12.2013 prokurátor vydal protest proti 2 predlžovanému ÚR na Tulipán, keďže tieto konania neboli zverejnené vyhláškou a teda neboli doručené všetkým účastníkom konania. Dňa 11.2.2014 - OU vyhovel protestu prokurátora a zrušil 2 rozhodnutia o predĺžení platnosti UR. Investor sa odvolal voči rozhodnutiu OU, Ministerstvo dopravy a RR potvrdilo rozhodnutie OU a odvolanie investora zamietlo. Vo svojom rozhodnutí uviedlo, že tým, že investor požiadal o stavebné povolenie na prípojku (zrušené odvolacím orgánom) ešte pred protestom prokurátora, ostáva ÚR v platnosti. Investor žaloval rozhodnutie MDaRR na Krajskom súde v BA, ten žalobu zamietol. Investor sa odvolal na Najvyšší súd, ktorý žalobu zamietol a potvrdil rozhodnutie Krajského súdu. Z odpovede primátora na Petíciu obyvateľov vyplýva, že v roku 2018 bolo začaté stavebné konanie, to však opätovne nebolo zverejnené. Informáciu bude potrebné overiť. **Dilemu platnosti ÚR je potrebné dať posúdiť právnikom.** Dňa 5.4. 2019 sa konalo výrubové konanie na mieste plánovanej výstavby - konanie je prerušené z dôvodu potreby aktualizácie dendrologického posudku.

***5. Informácia k návrhom doplnkov zmien UPN (Ľ. Priehodová)***

Do územného plánu sa dostala plocha pre bytový dom preto, lebo 3.7.2008 bolo vydane uzemne rozhodnutie na Tulipán. Platnosť UR 3.7.2010. Vzhľadom k tomu, že mesto predlžovalo platnosť tohto územného rozhodnutia dva krát, pričom tieto konania o predĺžení platnosti neboli zverejnené verejnou vyhláškou, sú obidva rozhodnutia o predĺžení neplatné - neboli doručené všetkým účastníkom konania. Žiadosť o stavebné povolenie bola podaná 13.03.2013po uplynutí 2. ročnej lehoty od vydania územného rozhodnutia. Nemôže preto takto podaná žiadosť "zachrániť" platnosť územného rozhodnutia. Ak sa dokáže právnou cestou neplatnosť územného rozhodnutia, potom bude možné zmeniť územný plán a obytnú plochu zmeniť podľa vôle obyvateľov tejto časti Radvane.

***6. Informácia z rokovania s vedením mesta k zriadeniu Denného centra (R. Miškár)***

R. Miškár poznamenal, že plánované stretnutie s vedením mesta k zriadeniu DC Radvaň sa do stretnutia OR neuskutočnilo, termín stretnutia určí a zvolá prednosta MsÚ v bližšie nešpecifikovanom termíne.

***7. Propagácia projektov z participatívneho rozpočtu 2019***

Roman Miškár poznamenal, že naše projekty Fitnes/workout ihrisko Poľná park a bezbariérový prístup do Denné centra sa dostali až do finále, je potrebná nutnosť propagácie a zapojenie ľudí k propagácií a čo najväčšiemu zapojeniu ľudí do hlasovania na klientskom centre MsÚ BB.

***8. Návrh na organizáciu brigády „podchod“ k ZŠ a MŠ Radvanská (R. Miškár a A. Jankovič)***

R. Miškár, A. Jankovič, navrhli členom ORR organizáciu brigády na vyčistenie a maľovanie podchodu v Radvani v májovom termíne, prítomní členovia OR s brigádou súhlasili,  na stretnutí OR, dňa 2.5.2019, OR určí po dohode členov, presný dátum akcie. R. Miškár uviedol, že zabezpečí v spolupráci s odd. údržby miestnych komunikácií a inž. sietí technické a materiálové vybavenie a prostriedky (farby, maliarske potreby, atď...) R. Miškár tiež informoval o dohode o budúcom osadení info značky "Podchod" a o začatí procesu vypracovania technickej a projektovej dokumentácie na verejné osvetlenie v podchode oddelením údržby miestnych komunikácií a inž. sietí MsÚ

***9. Rôzne, diskusia***

Anton Jankovič poznamenal, že je najvyšší čas začať s prípravou akcie JUNIALES, je potrebné zistiť stav ihriska ZŠ, pričom bolo dohodnuté, že týmto sa bude OR Radvaň zaoberať na nasledujúcom zasadnutí. Tiež bolo poznamenané, že na Malachovskej ulici je tzv. Pracháreň, ktorú mal resp. má kúpiť investor a má v pláne stavať sociálne byty, je potrebné tomuto venovať pozornosť, pozrieť územný plán resp. zmenu územného plánu, príp. vstúpiť do konania v prípade verejného záujmu.

 ***10. Záver - uznesenia***

***Uznesenie 01/03/2019*** (Sumár uznesení napísať na záver zápisnice)

 Zodpovedný: zapisovateľ T.: **vždy**

***Uznesenie 02/03/2019*** (Sumár podnetov, plán invest. akcií a predloženie OR Radvaň + schválenie VMČ 6, zaslanie na MsÚ BB )

Zodpovedný: P. Rusnák; T.: **splnené**

***Uznesenie 03/03/2019*** zaradenie členov OR Radvaň do pracovných skupín

Zodpovední: členovia ORR; T.: **splnené**

***Uznesenie 04/03/2019*** Podnet na Zmenu územného plánu mesta v časti "Tulipán“

 Zodpovedný: Ľ. Priehodová, T.: **pretrváva**

Zapísal: Marek Ondráš

Overila: Gabriela Tokarska

Ďalšie zasadnutie ORR bude 2. mája 2019 o 18:00 hod